Ramiz Həsənov (diplomat)

Ramiz Ayvaz oğlu Həsənov () — Azərbaycan diplomatı, Azərbaycan Respublikasının İspaniya Krallığında fövqəladə və səlahiyyətli səfiri.

 Həyatı 
Ramiz Həsənov 20 avqust 1961-ci ildə Marneuli şəhərinin Alqet (Məscidli Görarxı) kəndində anadan olmuşdur. 1978–1983-cü illərdə Moskva Dövlət Beynəlxalq Münasibətlər İnstitutunda təhsil almışdır.

1983–1990-cı illərdə SSRİ Xarici Ticarət Nazirliyində çalışmışdır. 1990–1992-ci illərdə Azərbaycan Respublikasının Nazirlər Kabineti yanında Xarici İqtisadi Əlaqələr Komissiyasında fəaliyyət göstərmişdir. 1993–1997-ci illərdə Azərbaycan Respublikasının Xarici İqtisadi Əlaqələr Nazirliyində məsul vəzifədə çalışmışdır.

1997–2004-cü illərdə Ramiz Həsənov Azərbaycan Respublikası "Azərkontrakt" Açıq Səhmdar Cəmiyyəti sədrinin 1-ci müavini olmuşdur.

2004–2005-ci illərdə Azərbaycan Respublikasının Gürcüstan Respublikasındakı fövqəladə və səlahiyyətli səfiri vəzifəsində çalışmışdır.

14 dekabr 2005-ci ildə Azərbaycan Respublikası Standartlaşdırma, Metrologiya və Patent üzrə Dövlət Agentliyinin baş direktoru vəzifəsinə təyin olunmuşdur. 2008–2018-ci illərdə Azərbaycan Respublikası Standartlaşdırma, Metrologiya və Patent üzrə Dövlət Komitəsinin sədri olmuşdur.

15 may 2018-ci ildə Azərbaycan Respublikasının xarici işlər nazirinin müavini təyin olunmuş, 19 aprel 2021-ci ildə vəzifəsindən azad edilmişdir. Elə həmin gün Azərbaycan Respublikasının İspaniya Krallığında fövqəladə və səlahiyyətli səfiri təyin edilmişdir.

Eyni zamanda Azərbaycan Respublikasının Andorra Knyazlığında fövqəladə və səlahiyyətli səfiri təyin edilmişdir.

 Ailəsi 
Raziyə Polux qızı Həsənova (d. 1967) adlı xanım ilə ailəlidir, 2 övladı var.

 İstinadlar 

 Mənbə 
 Ramiz Ayvaz oğlu Həsənov
 Kim kimdir, eldən soruş? 
 Azərbaycan Respublikasının Standartlaşdırma, Metrologiya və Patent üzrə Dövlət Komitəsi

Kateqoriya:Gürcüstan azərbaycanlıları
Kateqoriya:Azərbaycanın Gürcüstandakı səfirləri
Kateqoriya:Azərbaycanın İspaniyadakı səfirləri
Kateqoriya:Azərbaycan Respublikasının xarici işlər nazirlərinin müavinləri
Kateqoriya:Azərbaycanın Andorradakı səfirləri